Gantung: Musketeer Code

Gantung: Musketeer Code merupakan sebuah filem Malaysia seram misteri arahan Nadia Khan (debut pertamanya sebagai pengarah) yang dilancarkan pada 5 Jun 2025, dan dibikin berdasarkan siri drama web 2018, Gantung The Series, sekaligus merupakan adaptasi daripada novel Gantung karya pengarah filem. Ia dibintangi oleh Ikmal Amry, Ben Amir, Brandon Salim, Hafreez Adam, Shazia Rozaini dan Gita Sucia. Filem ini mengisahkan empat orang sekawan Gibbs, Ray, Troll, dan KJ dituduh sebagai punca kematian pelajar perempuan yang menggantung dirinya di auditorium sekolah.

 Pelakon 
 Ikmal Amry sebagai Ray
 Ben Amir sebagai Gibbs
 Brandon Salim sebagai KJ
 Hafreez Adam sebagai Troll
 Shazia Rozaini sebagai Farah
 Gita Sucia sebagai Ratna
 Taufiq Hanafi sebagai Sofil
 Nelissa Nizam sebagai Sara

 Penampilan khas 
 Bront Palarae
 Sofia Jane
 Chew Kin Wah
 Amanda Ang
 Sangeeta Krishnasamy
 Nadiya Nisaa
 Anas Ridzuan
 Siti Saleha sebagai Sally
 Sharifah Sofia sebagai Puan Nisa

 Penerbitan 
Dalam filem ini, Shazia Rozaini menjadi pelakon bagi watak Farah menggantikan Mentari De Marelle selaku pelakon dalam siri drama memandangkan kesuntukan masa di pihak Mentari.

 Pelancaran 
Tayangan perdana dibuat di GSC Mid Valley pada 31 Mei 2025, dan kemudiannya dilancarkan kepada khalayak pada 5 Jun.

 Kontroversi pemberhentian awal tayangan 
Pelancaran Gantung: Musketeer Code memasuki kontroversi apabila syarikat pawagam, Golden Screen Cinemas (GSC), mengumumkan pemberhentian tayangan filem itu pada 11 Jun, yakni hanya enam hari selepas pelancaran. Nadia Khan selaku pengarah mengecam tindakan GSC kerana menghentikan tayangan filemnya secara terlalu awal, memetik insentif Skim Wajib Tayang yang diterimanya oleh Perbadanan Kemajuan Filem Nasional Malaysia (FINAS) yang mewajibkan filem tempatan ditayangkan paling kurang dua minggu selepas pelancaran. Sungguhpun satu filem di bawah skim itu boleh ditarik balik awal-awal jika kutipan tak memberangsangkan, Nadia menghujah bahawa kutipan rendahnya (RM108 ribu setakat seminggu) berlaku atas faktor pelancarannya ketika musim Hari Raya Aidiladha serta waktu tayangannya di GSC yang dilihat kurang menarik penonton. Menjawab isu, ketua pegawai eksekutif FINAS, Azmir Saifuddin Mutalib, mencadangkan bahawa pihak pembikin berunding dengan pihak pawagam untuk melanjutkan tayangan ataupun menerima nasihat daripada warga berpengalaman seperti Persatuan Penerbit Filem Malaysia.

 Rujukan 

 Pautan luar 


Kategori:Filem 2025
Kategori:Filem arahan Nadia Khan
Kategori:Filem Malaysia tahun 2025